ধনশিৰিঃ পুনৰ বানৰ কবলত গোলাঘাট জিলা৷ বানৰ কবলত গোলাঘাট জিলাৰ ধনশিৰি মহকুমাৰ বহুকেইখন গাঁও বুৰ গৈছে৷ ধনশিৰি নৈৰ বাঢ়নী পানীয়ে অঞ্চলটোৰ শতাধিক পৰিয়াললৈ অমানিশা মাতি অনাৰ মাজতে আজি নাওজানৰ ২নং কৈৰিগাঁৱৰ ৰাজহুৱা জামে মছজিদটো ধনশিৰিৰ বুকুত জাহ যায়৷ ১৯৫০ চনতে স্থাপিত জামে মছজিদটো প্ৰথমটো বানৰ গৰাখহনীয়াৰ কবলত পৰাৰ সময়তে স্থানীয় ৰাইজে গৰাখহনীয়া প্ৰতিৰোধৰ বাবে বিভাগীয় কৰ্তৃপক্ষক আবেদন জনাইছিল৷ কিন্তু কৰ্তৃপক্ষই কোনো ব্যৱস্থা হাতত নলোৱাত ৰাইজেই বাঁহ-কাঠেৰে গৰাখহনীয়া প্ৰতিৰোধ কৰিবলৈ চেষ্টা চলায়৷ কিন্তু ধনশিৰি নৈৰ বাঢ়নী পানায়ে সৃষ্টি কৰা দ্বিতীয়টো বানত ঐতিহ্যমণ্ডিত জামে মছজিদটো নিশ্চিহ্নতাৰ কবলত পৰে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
ধনশিৰি নদীৰ বুকুত জাহ গ'ল জামে মছজিদ